NaiveNeuron/SloPal huggingface dataset:
B. Bugár, podpredseda NR SR: (2002-05-21):
vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore a mení zákon č. 314/2001 Z. z. o ochrane pred požiarmi. Vládny návrh zákona ste dostali ako tlač 1508. Návrh na pridelenie vládneho návrhu zákona na prerokovanie výborom Národnej rady máte v rozhodnutí pána predsedu Národnej rady č. 1728. Vládny návrh zákona uvedie minister vnútra Slovenskej republiky Ivan Šimko. Pán minister, nech sa páči.
Pčolinský, Peter, podpredseda NR SR (2022-12-02):
Dobrý deň prajem. Vážené pani poslankyne, vážení páni poslanci, otváram štvrtý rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadali Vladimír Baláž, Marek Hattas, Miroslav Kollár, Patrick Linhart a Peter Šuca. Podľa schváleného programu pristúpime k prerokovaniu Výročnej správy o členstve Slovenskej republiky v Európskej únii za rok 2021. Je to tlač 940. Odovzdávam slovo ministrovi zahraničných vecí a európskych záležitostí Slovenskej republiky Rastislavovi Káčerovi, aby výročnú správu uviedol. Nech sa páči, pán minister, máte slovo. (Rokovanie o Výročnej správe o členstve Slovenskej republiky v Európskej únii za rok 2021 , tlač 940.)
L. Žitňanská, ministerka spravodlivosti SR: (2006-03-15):
Z týchto dôvodov sa uskutočnili slovensko-americké expertné rokovania a ich výsledkom je predkladaný návrh na prijatie Právneho nástroja medzi Slovenskou republikou a Spojenými štátmi americkými podľa článku 3 odsek 3 Dohody medzi Európskou úniou a Spojenými štátmi americkými o vzájomnej právnej pomoci, podpísanej 25. júna 2003. Ciele a rozsah úpravy tohto právneho nástroja sú uvedené v predkladacej správe materiálu. Vláda Slovenskej republiky uznesením č. 32 z 18. januára 2006 vyslovila súhlas s uzavretím predkladaného právneho nástroja, ktorý obe zmluvné strany podpísali 6. februára 2006. Podľa čl. 7 ods. 4 Ústavy Slovenskej republiky ide o medzinárodnú zmluvu, ktorá si pred ratifikáciou prezidentom Slovenskej republiky vyžaduje podľa čl. 86 písm. d) Ústavy Slovenskej republiky súhlas Národnej rady Slovenskej republiky. Ďakujem pekne.
Bugár, Béla, podpredseda NR SR (2010-08-11):
Áno. Pán poslanec Paška podal procedurálny návrh na základe rokovacieho poriadku, aby návrh zákona bol, aby sa nepokračovalo v rokovaní. Nech sa páči, prezentujme sa a hlasujme o tomto návrhu, procedurálnom návrhu pána poslanca Pašku. (Hlasovanie.) Prítomných 143 poslancov, za 64, proti 72, zdržali sa 7. Procedurálny návrh schválený nebol. Pristúpime k hlasovaniu o postúpení tohto návrhu zákona do druhého čítania. Nech sa páči, prezentujme sa a hlasujme o tomto návrhu. (Hlasovanie.) Prítomných 144 poslancov, za 81, proti 1, zdržalo sa 60 poslancov, nehlasovali 2. Konštatujem, že Národná rada sa uzniesla, že tento návrh ústavného zákona prerokuje v druhom čítaní . Nech sa páči, pridelenie výborom a lehoty.
M. Číž, podpredseda NR SR: (2007-02-06):
Ďalší prihlásený do rozpravy je pán poslanec Halecký. Má slovo, nech sa páči.
J. Burian, poslanec: (2003-06-17):
Myslím si, že čísla, ktoré hovoria o tom, že priemerný dôchodok je na úrovni 42 percent priemerného zárobku v Slovenskej republike a pokles oproti roku 1989 viac ako o 23 percent  len zdokumentúvajú stav,  že nezvýšením dôchodkov minimálne o 8 percent, ktoré kopíruje aspoň  predpokladajúc zo štátneho rozpočtu rast životných nákladov inflácie vo výške 8,8 percenta, pripravíme dôchodcom ďalšie prekvapenie vo forme  znižovania ich reálnych príjmov a ich životná úroveň ďalej poklesne. Myslím si, že zmysluplnosť rozpráv o tom, či Sociálna poisťovňa má alebo nemá, myslím si, že by sme sa mali pozrieť do výsledkov hospodárenia Sociálnej poisťovne, kde zistíme, že prebytok na konci roka 2002 je 5,6 miliardy a za prvé štyri mesiace je 7,4 miliardy. Chcem  tým povedať, že to je dostatočná argumentácia na to, že Sociálna poisťovňa dnes má dostatok zdrojov na to, aby vykryla prípadné zvyšovanie dôchodkov. Ak Slovensko a vláda má predstavu alebo vychádza z predstavy nových reformných opatrení v oblasti dôchodkového zabezpečenia vytvorením kapitalizačného piliera, kde ročne táto potreba bude vo výške 25 miliárd korún, myslím si, že valorizácia týchto dôchodkov je oproti tomu len zrnko, ktoré je nutné v rámci zabezpečenia zdrojového krytia do tohto systému dať. Myslím si, že tu bolo privítanie aj  poslancov z Českej republiky a chcel by som len dať do pozornosti, že priemerný dôchodok v Českej republike je oproti priemernému dôchodku v Slovenskej republike o 1 700 korún vyšší, čo je ešte odhliadnuc od prepočítacieho kurzu medzi Českou republikou a Slovenskou republikou, čiže keby som ešte bral prepočítací koeficient 1,3, tak by to bolo podstatne viac, pričom ešte Česká republika uvažuje o jednorazovom zvýšení dôchodkov vo výške 1 400 korún českých ako kompenzáciu alebo ako vyrovnanie dôchodkov pri vstupe do Európskej únie. Myslím si, že tieto argumentácie sú minimálne dostatočné na to, aby všetci z nás sa zamysleli nad tým, či ďalšie znižovanie životnej úrovne a ďalší prepad dôchodkov na Slovensku je  dobrý alebo je tým zmyslom, ktorý chceli títo poslanci pri skladaní sľubu deklarovať. Ďakujem pekne za pozornosť. (Potlesk.) Z. Martináková, podpredsedníčka NR SR: Páni poslanci Blanár, Maxon faktické poznámky. Uzatváram možnosť hlásiť sa s faktickými poznámkami. Pán poslanec Blanár.
Bugár, Béla, podpredseda NR SR (2011-07-11):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Petrák.
Paška, Pavol, predseda NR SR (2014-03-25):
(Hlasovanie.) 135 prítomných, 123 za, 12 sa zdržali. Môžeme hlasovať.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 128 poslancov, za 123, proti 5. Konštatujem, že sme schválili návrh novely zákona č. 219/2014 Z. z. o sociálnej práci. Teraz budeme hlasovať o bode 65 schváleného programu, ktorým je druhé čítanie o návrhu poslancov Krištúfkovej, Kollára, Šimka a Kašpera na vydanie zákona, ktorým sa mení a dopĺňa Trestný zákon, tlač 1357. Prosím spravodajcu z Ústavnoprávneho výboru poslanca Miloša Svrčeka, aby hlasovanie uvádzal. (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára, Jozefa Šimka a Igora Kašpera na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1357.)
Grendel, Gábor, podpredseda NR SR (2023-06-20):
S faktickou poznámkou ešte pán poslanec Krajčí.
A. Belousovová, podpredsedníčka NR SR: (2008-02-15):
(Prestávka.) (Po prestávke.)
Šeliga, Juraj, podpredseda NR SR (2020-09-25):
Ďakujem pekne. Ako ďalšia by mala vystúpiť pani poslankyňa Drábiková s tým, že máme iba 8 minút, ona má v zmysle rokovacieho poriadku právo na 20 minút s faktickými poznámkami. Chcem sa spýtať, že či je všeobecný súhlas, aby sme prerušili rokovanie a pokračovali v utorok. (Súhlasná rekcia pléna.) Ďakujem pekne, prerušujem rokovanie o tomto bode programu. Prajem príjemný víkend všetkým. (Prerušenie rokovania o 13.53 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 15
Ľ. Mušková, poslankyňa: (2009-02-04):
Chcem z tohto miesta skutočne poďakovať všetkým, ktorí vystúpili a ktorí povedali svoje argumenty a uznali, že tento zákon je prepotrebný, lebo tento návrh zákona má za cieľ prispieť k ochrane a k podpore zdravia a kvality života detí a mládeže. Možnože nie je dokonalý, ale v druhom čítaním sme pripravené akceptovať každý dobrý návrh, ktorý vylepší tento náš návrh. Verím, že v záujme našich detí, vážení kolegovia, tento návrh zákona podporíte. Ďakujem vám.
Paška, Pavol, predseda NR SR (2014-09-23):
Pán poslanec Poliačik.
Pollák, Peter, poslanec NR SR (2024-01-17):
Ďakujem vám za slovo, pán predseda. Súhlasím s vami, pani poslankyňa, keď ste hovorili o tom, že rôzne medzinárodné inštitúcie dávajú ruky preč od tejto vlády, od krokov Roberta Fica, dokonca dnes Európsky parlament prijal rezolúciu voči krokom Roberta Fica a takisto niektoré medzinárodné inštitúcie dali Roberta Fica na tzv. blacklist. No Robert Fico dnes na inom, Svetovom fóre v Davose hovoril o tom, že miluje tripartitu a že sociálny dialóg je podľa neho najsilnejší nástroj vlády v prístupe zamestnanosti. Hovoril tiež, aké ťažké je presvedčiť Cigánov, aby pracovali. Tento človek hovorí otvorene o svojej neschopnosti. Tento človek jednoducho priznal svoju neschopnosť. Tento človek očierňuje svojich obyvateľov, občanov Slovenskej republiky. Toto je vlastizrada. Toto je vlastizrada. Ak naozaj nevedia, čo a ako to majú robiť, aby motivovali Rómov pracovať, keď mne sa za jeden rok podarilo zamestnať 750 ľudí z biednych rómskych osád, kde to boli ľudia, ktorí boli 10, 15, 20 rokov na úrade práce, dnes sú v Lozorne a v Stupave a tam pracujú, tak Robert Fico nech od toho jednoducho odíde, lebo dnes priznal svoju neschopnosť. A keď ešte takisto nevie, ako to majú robiť, tak my sme im zanechali 1 mld. euro čisto na to, aby sa pomohlo tejto komunite, a áno, aby títo ľudia mohli pracovať. Splnomocnenec vlády pre rómske komunity má dnes balík peňazí, 1 mld. euro, na to, aby motivoval Rómov k tomu, aby mohli pracovať. Robert Fico dnes iba priznal svoju neschopnosť a je to naozaj nemiestne, aby premiér Slovenskej republiky očierňoval občanov Slovenskej republiky niekde v Európe. Toto je vlastizrada. (Potlesk.)
Zmajkovičová, Renáta, podpredsedníčka NR SR (2012-10-29):
Pán poslanec Chren.
Paška, Pavol, predseda NR SR (2013-03-14):
Hlasujeme. (Hlasovanie.) 135 prítomných, 32 za, 78 proti, 21 sa zdržalo, 4 nehlasovali. Návrh sme neschválili.
B. Bugár, podpredseda NR SR: (2003-02-26):
Pán poslanec, nech sa páči. B. Hanzel, poslanec: Vážený pán predsedajúci, vážené kolegyne, kolegovia, na úvod by som chcel povedať, či by ste náhodou nemohli zazvoniť na ten gong, aby boli ľudia tu v auditóriu, lebo neviem, akým spôsobom sa chcú vyjadrovať, ako chcú hlasovať, keď nebudú počúvať rozpravu.
Šofranko, Mária, poslankyňa NR SR (2021-10-20):
Hlasovanie bude o 17.00 hod.
Bugár, Béla, podpredseda NR SR (2019-02-01):
Je všeobecný súhlas? (Súhlasná reakcia pléna.) Áno, ďakujem pekne. Pani poslankyňa Shahzad.
Z. Horváth, poslanec: (2007-07-02):
Čiže, prosím, dajte hlasovať o pozmeňujúcom návrhu pána Podmanického o koncesionárskych poplatkoch.
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie). Prítomných 136 poslancov, za 103, zdržalo sa 32, nehlasoval 1. Konštatujem, že Národná rada vyslovila súhlas s uvedenou zmluvou. Pristúpime k hlasovaniu o bode 14 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri (tlač 443). Dávam slovo spoločnému spravodajcovi z ústavnoprávnemu výboru poslancovi Tiborovi Bernaťákovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 443.)
Hrušovský, Pavol, podpredseda NR SR (2011-03-24):
Hlasujeme, páni poslanci, o bodoch zo spoločnej správy 4 a 5. (Hlasovanie.) 144 prítomných, 63 za návrh, 65 proti, 16 sa zdržalo. Body 4 a 5 zo spoločnej správy sme neschválili. Prosím, teraz budeme hlasovať o návrhoch, ktoré boli podané v rozprave.
Pellegrini, Peter, predseda NR SR (2023-11-14):
Vážené panie poslankyne, vážení páni poslanci, otváram rokovanie 3. schôdze Národnej rady Slovenskej republiky. Poprosím vás, aby ste si všetci overili, či ste prihlásení do svojich hlasovacích zariadení, pretože pred začatím rokovania budem zisťovať, či sme uznášaniaschopní. Prosím, spúšťam prezentáciu a žiadam, aby ste sa prezentovali. (Prezentácia.) Konštatujem, že prítomných je 111. Národná rada je uznášaniaschopná. Na 3. schôdzi Národnej rady Slovenskej republiky budú overovateľmi poslanci Peter Kalivoda a Jozef Pročko, náhradníčkami budú poslankyne Zuzana Matejičková a Zuzana Mesterová. Konštatujem, že na dnešnom dni a na tejto tretej schôdzi evidujem žiadosť o ospravedlnenie od pani poslankyne Jany Bittó Cigánikovej. Dámy a páni, schôdzu som zvolal podľa § 107 ods. 1 zákona o rokovacom poriadku na základe návrhu vlády Slovenskej republiky, aby v zmysle svojej ústavnej povinnosti predstúpila pred Národnú radu Slovenskej republiky, predseda vlády predniesol programové vyhlásenie vlády a požiadal aj o vyslovenie dôvery. Zároveň mi teda dovoľte po prvýkrát v tomto volebnom období na pôde Národnej rady privítať pána predsedu vlády, pani podpredsedníčku a pánov podpredsedov vlády Slovenskej republiky, ako aj všetkých ministrov. Vitajte! (Potlesk.) Dámy a páni, návrh programu schôdze je uvedený v pozvánke, preto budeme teraz rokovať o návrhu programu, aký k dispozícii máme. Poprosím panie poslankyne a pánov poslancov, ktorí ste mi svoje návrhy na zmenu alebo doplnenie programu odovzdali písomne pred začatím schôdze, aby ste sa teraz prihlásili s procedurálnymi návrhmi a mohli tieto návrhy predniesť. Aj pre nových kolegov poslancov a poslankyne chcem povedať, že ak chce niekto na schôdzi, na úvod schôdze meniť alebo dopĺňať program Národnej rady, musí ten procedurálny návrh, ktorý mieni predniesť, predložiť predsedajúcemu schôdze najneskôr pred tým, ako sa otvára schôdza Národnej rady. Procedurálne návrhy technického charakteru, ako nejaké body presúvať alebo nejakým spôsobom dohodovať čas prerokovania veci, taký procedurálny návrh môžete podať aj teraz po začatí schôdze a len mi ho potom musíte písomne doručiť ešte pred tým, ako dám o ňom hlasovať. Takže nech sa páči, s procedurálnymi návrhmi sa chcú prihlásiť, mám avizované niektoré panie poslankyne, páni poslanci, prosím, aby tak urobili. Páni technici, neviem, či niečo treba z ich strany urobiť alebo to, čiže poprosím, ak ste, ak ste prihlásení, tak tam budete mať tlačidlo. (Krátka pauza.) Už tam je pán poslanec Pollák, pani poslankyňa Remišová, mám tu ešte avizované ešte jedného pána poslanca, pán poslanec Jakab. To sú všetci, ktorí mi predložili písomne. Ďakujem veľmi pekne. Odovzdávam teraz slovo pánovi poslancovi Pollákovi, aby predniesol svoj procedurálny návrh.
Pivková, Alexandra, poslankyňa NR SR (2021-04-01):
Sľubujem. (Potlesk.)
B. Bugár, podpredseda NR SR: (2004-03-09):
Budeme teraz pokračovať o vládnom návrhu zákona o dani z pridanej hodnoty. Prerušili sme rozpravu k tomuto návrhu, takže prosím aj pána ministra, ktorý už zaujal miesto určené pre navrhovateľa, a pána poslanca Brocku, ktorý je spravodajcom k tomuto bodu. Písomne ešte nevystúpil pán poslanec Maxon, nech sa páči, máte slovo a potom otvorím možnosť sa prihlásiť ústne do rozpravy. Nech sa páči. M. Maxon, poslanec: Pán podpredseda, ja sa ani nechystám vystúpiť písomne.
Jurinová, Erika, poslankyňa NR SR (2016-10-26):
Vážený pán predsedajúci, vážené kolegyne, kolegovia, ospravedlňujem sa, nestihla som dobehnúť z jedného rokovania. Dovoľte mi predstaviť novelu zákona o kompenzáciách, o peňažných príspevkoch na kompenzácie, ktorý rieši; prepáčte, máme tu dva zákony rovnakého názvu a teraz sa neviem zorientovať, ktorý to práve... (Prerušenie vystúpenia predsedom.)
Pellegrini, Peter, predseda NR SR (2015-04-17):
Pán poslanec Hlina.
Sulík, Richard, predseda NR SR (2010-12-09):
Ďakujem pekne. S faktickou poznámkou sa neprihlásil nikto. Pýtam sa, kto sa chce prihlásiť do rozpravy ústne? Jeden poslanec. Uzatváram možnosť sa prihlásiť do rozpravy. Pán poslanec Richter, máte slovo.
Náhlik, Peter, poslanec NR SR (2017-10-10):
Ďakujem veľmi pekne. Vážená pani predsedajúca, vážený pán minister, kolegyne, kolegovia, taktiež vážené, dovoľte mi ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o finančnom sprostredkovaní a finančnom poradenstve. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 767 zo 6. septembra 2017 pridelila vládny návrh zákona na prerokovanie týmto výborom, a to ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská, a to odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet a taktiež ústavnoprávny výbor. Z uznesení výborov uvedených v III. bode tejto spoločnej správy vyplývajú tieto pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 37 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 220 z 9. októbra 2017. Týmto uznesením výbor zároveň poveril spoločného spravodajcu, teda mňa , aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, skončil som, otvorte, prosím, rozpravu.
Pčolinský, Peter, podpredseda NR SR (2023-03-30):
Otváram rozpravu, v písomnej časti sa neprihlásil nikto. Pýtam sa, či chce niekto ústne. Jeden pán poslanec. Ale najprv bude mať slovo pán navrhovateľ, nech sa páči.
Paška, Pavol, predseda NR SR (2013-09-05):
Ďakujem vám veľmi pekne. Želám vám pekný večer. Ešte raz, pán poslanec, nezabudnite odovzdať v písomnej podobe. Vy ste člen, čo ctí zákon...
Kollár, Boris, predseda NR SR (2022-05-04):
Ďakujem. Prerušujem rokovanie o tomto bode programu. Ďakujem pekne, pán minister. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 363, to je zaujímavé, 2011 Z. z. o rozsahu a podmienkach úhrady liekov, zdravotníckych pomôcok (povedané so smiechom), potravín na základe (smiech v sále), vidíte, ešte je to aj vtipné, zdravotného poistenia o zmene a doplnenia niektorých zákonov v znení neskorších predpisov a ktorým sa mení a dopĺňajú niektoré zákony. Skoro mi oči vybehli. Vládny návrh zákona je uvedený ako tlač 976, návrh na jeho pridelenie na prerokovanie výborom je v rozhodnutí č. 1016. Prosím ministra zdravotníctva Slovenskej republiky, pána ministra Lengvarského, aby vládny návrh zákona uviedol, nech sa páči, máte slovo. (Reakcia spravodajcu.) Už je uvedený? Aha, hej, lebo ja som mal, len som nevedel, kde to bolo (Reakcia spravodajcu.) Takže v rozprave je pán poslanec Urban, nech sa páči, pán poslanec, máte slovo. Tak ste ma šokli tou 363, že vyviedli ste ma z konceptu. (Pokračovanie rokovania o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 976.)
Grendel, Gábor, podpredseda NR SR (2020-12-08):
Pán poslanec Kéry s faktickou poznámkou.
P. Hrušovský, predseda NR SR: (2005-02-08):
Chcem vás informovať, že o ospravedlnenie svojej neúčasti na dnešnom rokovaní požiadali poslanci Anton Blajsko a Ľudmila Mušková. O krátke vystúpenie v Národnej rade Slovenskej republiky požiadal pán Jozef Stahl. Nech sa páči, pán predseda Najvyššieho kontrolného úradu. J. Stahl, predseda Najvyššieho kontrolného úradu SR: Dobrý deň. Vážený pán predseda, vážené dámy poslankyne, vážení páni poslanci, dovoľte mi, aby v súvislosti s ukončením mojej funkcie som sa s vami rozlúčil, poďakoval vám za podporu Najvyššieho kontrolného úradu, ktorý vlastne slúžil vám a hlavne občanom Slovenskej republiky. Som presvedčený, že aj pod novým vedením to bude tak naďalej. Prajem aj novému predsedovi pánu Jasovskému veľa zdravia, šťastia, úspechov v jeho náročnej práci. Vám prajem takisto hlavne zdravie, aby ste rozhodovali v prospech celej spoločnosti. Ďakujem vám a všetko dobré vám prajem. (Potlesk.)
Paška, Pavol, predseda NR SR (2013-09-05):
...v písomnej podobe vašu interpeláciu, aby vám pán minister mohol odpovedať.
Blanár, Juraj, podpredseda NR SR (2023-02-01):
Ďakujem. Pani spravodajkyňa, poprosím vás minimálne ohlásiť termín hlasovania, ak máte niečo viac, môžete.
Blanár, Juraj, podpredseda NR SR (2022-09-30):
Pán poslanec, žiadne, žiadna faktická poznámka, čiže všetkým je jasné, čo ste povedali, a nepotrebujú sa pýtať, čiže vyhlasujem všeobecnú rozpravu za skončenú. Nepredpokladám, že by ste sa chceli, pán navrhovateľ, vyjadrovať v záverečnom slove, pán spravodajca asi rovnako, takže budeme hlasovať o tomto návrhu ústavného zákona v utorok o 11.00 hod. Prerušujem rokovanie o tomto bode programu. Ďakujem veľmi pekne. A budeme pokračovať ďalším, ktorým je prvé čítanie, a to je návrh poslancov Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov. Tento návrh je pod parlamentnou tlačou 1148, návrh na pridelenie výborom je v rozhodnutí 1196. Opäť udeľujem slovo pánovi poslancovi Tomášovi Tarabovi, ktorý za skupinu poslancov tento návrh v snemovni uvedie, nech sa páči. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1148.)
Heger, Eduard, poslanec NR SR (2019-12-03):
Ďakujem pekne. Jani, si ma celkom prekvapila teda s tým návrhom na tých mužov. I keď teda úprimne neviem, teda či za tehotenstvo je zodpovedný len chlap, ale ja osobne žijem v tom, že za tehotenstvo je zodpovedný aj muž, aj žena, samozrejme, sú prípady, kde tá žena sa nevie brániť, a to, to je úplne iná kategória. Späť trošku k veci. Ty si spomenula tie dávky. Ja na to reagujem preto, lebo toto je vlastne náš návrh, ktorý sme tu mali v parlamente, a je to návrh vlastne na utajovaný pôrod, ktorým sme práve chceli vyhovieť tým ženám, ktoré to dieťatko ani nechcú nevyhnutne potratiť, ale, žiaľ, nevedia uniesť možno tú spoločenskú situáciu a možno tú hanbu toho, že teda otehotneli. Tak práve preto sme prišli aj vlastne v septembri na tú schôdzu, kde sme priniesli návrh, aby mohli poberať vlastne tú nemocenskú dávku počas tohto tehotenstva a mohli vlastne žiť niekde inde, aby sa neukázalo, že sú tehotné, čiže bolo by to celú utajené. A potom, keď by porodili, tak vlastne by to dieťa mohli dať na adopciu. Samozrejme, nie je to ideálny stav, ale je to lepší stav, ako, ako to dieťa potratiť, ak ho tá mamička potratiť nechce, pretože to, čo si povedala, je veľká vec, že my nechceme, aby dieťa, deti boli nechcené. A ono sú rodičia, ktorí vedia práve aj vďaka týmto dávkam, alebo aj tie matky vedia práve vďaka týmto dávkam to chcieť a posunúť ho do adopcie. A my máme na kandidátke aj s číslom 31 Jána Heráka, ktorý vlastne bol, vyrástol v detskom domove, je to Róm a dnes sa venuje práve týmto deťom, aby im pomohol sa etablovať v živote, takže naozaj tým deťom sa reálne pomôcť dá, a toto bol teda náš návrh, čo sa týka tých dávok, len aby si vedela, a inšpirovali sa ním kolegyne z SNS, tak som to chcel dať len na pravú mieru. Ďakujem pekne.
R. Zajac, minister zdravotníctva SR: (2002-11-13):
Ubezpečujem pani poslankyňu, že som veľmi dobre počúval, čo hovoril pán poslanec Soboňa. Možno lepšie ako vy, pani poslankyňa, lebo som rozumel, čo hovorí, a rozumel som aj, prečo to hovorí. Ubezpečujem vás, že všetko, čo robím, robím v prospech slovenského občana, a že včerajšie vystúpenie v televízii nepodráždilo lekársku obec, len lekárska obec si musí uvedomiť, že aj jej práca bude kontrolovaná, čo doteraz nie je celkom spoľahlivo zabezpečené. Rešpektujem všetky názory, ktoré počúvam, a veľmi dobre viem, ako tie názory vznikajú a „x“ tých názorov je veľmi cenných. Mám jednu výhodu, že všetko, čo sa reformy týka, je veľmi dobre publikované a veľmi dobre známe. Ale nechcel som dávať publikáciu stratégie a reformy v rozsahu 100 strán, ktorá už získala dve medzinárodné ocenenia, ako prílohu programového vyhlásenia vlády. Myslím si, že názory, ktoré sa týkajú takého komplikovaného rezortu, ako je zdravotníctvo, a diskusie, ktoré sa k nemu budú viesť a vedú, absolvoval som vyše 400 diskusií s rôznymi segmentmi, s komorami, s pacientmi, so sestrami, že nie sú miestom diskusie pre programové vyhlásenie vlády. Rozumiem aj, prečo opozícia nemôže podporiť programové vyhlásenie vlády, i keď hlavne v zdravotníctve, ak ste to monitorovali, zaznelo najviac podporných stanovísk. Tie stanoviská nezazneli preto, že by som nejakým spôsobom bol opozičných kolegov masíroval, zazneli preto, že „x“ z tých vecí je aj ich názor, ale život nás trošku rozdelil na koalíciu a opozíciu. Ale ak budeme pacienta deliť na koalíciu a opozíciu, to dopadne zle. Preto som rád, že tie názory, ktoré tu doteraz zazneli k zdravotníctvu, sú názory, ktoré mi dávajú presvedčenie, pani poslankyňa, že ideme správnou cestou. A že opozičný politik musí byť kritický a koaličný politik musí hájiť, to nie je dané tým, že tak sme sa my tu dohodli v parlamente, ale to je dané výsledkom volieb. A Aliancia nového občana, súčasť tejto vládnej koalície, dostala príležitosť realizovať reformu zdravotníctva a ubezpečujem vás, že ju realizuje tak, že bude spokojný hlavne občan. A povedal som, keď sa tak odvolávate na moje mediálne vystúpenia, aj jednu vetu, že „najväčším úspechom reformy zdravotníctva bude, ak politické strany ju už nebudú musieť dávať do svojich programov na čelné miesto, ale bude tam, kde patrí, slúžiť občanovi a politické strany len budú zlepšovať dobre fungujúci systém“. A to sa nám nepodarilo od roku 1990 do roku 2002. Preto som tiež povedal, že zdravotníctvo ešte čaká november. Je mi ľúto, ale musel som na vás reagovať len preto, že ste múdra a poznáte to a tiež niekedy trošku zabúdate, že je vec a je politika. A ja chcem byť vo veci a potom v politike. Ďakujem pekne. (Potlesk.)
Hrnčiar, Andrej, podpredseda NR SR (2019-09-19):
Pán poslanec Ondrej Dostál tu nie je. Otázka č. 5, pán poslanec Klus sa pýta podpredsedu vlády a ministra životného prostredia Slovenskej republiky Lászlóa Sólymosa: „Vážený pán minister, Európsky parlament schválil v marci tohto roku celoúniový zákaz predaja plastových výrobkov na jedno použitie od roku 2021. Dovoľte mi opýtať sa vás, ako váš rezort v danej problematike postupuje a aké kroky ste zatiaľ v rámci tohto plánu podnikli?“
Krajcer, Daniel, poslanec NR SR (2012-05-16):
Ďakujem pekne. Pán poslanec Martvoň, vy žiadate ospravedlnenie od predsedu strany SaS. Považujem to za absolútnu, ale absolútnu drzosť z vašich úst po tom, čo ste si dovolili včera povedať počas vášho modlenia. Mimochodom, neviem, ku komu ste sa modlili, ale to je v poriadku, je to vaša súkromná záležitosť. Ale spájať SaS, resp. pôsobenie Richarda Sulíka na poste predsedu parlamentu s kokaínom, považujem za takú nehoráznosť, že nemáte právo sa ani prihlásiť s faktickou poznámkou. A jednu vec vám odporúčam, v klube SaS kokaín nenájdete, ale keď vás bude veľmi zaujímať, kde je, tak vám súkromne poradím.
Pčolinský, Peter, podpredseda NR SR (2023-02-07):
Teraz čiže, pán, pán poslanec, čiže navrhujete vrátiť návrh zákona na dopracovanie.
Ďuriš Nicholsonová, Lucia, podpredsedníčka NR SR (2017-02-02):
Ďakujem pekne, pán poslanec. Na vaše vystúpenie zareaguje jeden pán poslanec s faktickou poznámkou. Pán poslanec Viskupič, nech sa páči. Nie. Pán poslanec Viskupič.
Viskupič, Marián, poslanec NR SR (2023-11-22):
Ďakujem pekne za slovo, pán predsedajúci. Pán Matovič, ja sa odpichnem od jednej jedinej vety: Tie prachy v rozpočte sú. A potom teda spresnenie, že tvrdíte, že teda 1 100 mil., teda 1,1 mld. je v rozpočte voľných. Ja si myslím, že nielen dôchodcovia, ale všetci, možno aj kolegovia tu a všetci občania si zaslúžia, aby to tu zaznelo, ako to reálne je. Tých 110 miliónov, ako sa odvolávate na Radu pre rozpočtovú zodpovednosť, je to, čo je do plánovaného deficitu, čo ešte nie je akoby minuté, ale tá realita je, že tie peniaze nemáme, všetko je to deficit. Príjmy tohtoročného rozpočtu sú, alebo mali by byť cca 26,7 mld., rozpočtované výdavky 35 mld., to znamená 8,3 mld. deficitu nemáme, chýba nám. A či koalícia, či vy, pán Matovič, rozdeľujete a rozprávate ľuďom ako keby sme rozdávali niečo, čo na tej špajzy máme. Nemáme. To sú len do rozpočtovaného deficitu. Jednoducho to sú peniaze, ktoré sa musia požičať, a je veľmi nezodpovedné proste rozdávať niečo, čo nemáme, je to prejedanie budúcnosti. Je to proste, takto by to byť nemalo. Ale aspoň toľko, však je rozhodnutie vlády, čo s nimi spraví, ale aspoň toľko, že aby ľudia vedeli, že všetci tu rozdeľujú niečo, čo si musíme požičať a aj s úrokmi jedného dňa zaplatiť a budú to platiť naše deti a naši vnukovia a prejedáme im tu dnes budúcnosť.
Sulík, Richard, poslanec NR SR (2024-01-19):
Ďakujem pekne za slovo, pán predsedujúci. Pani poslankyňa Gažovičová, hovorili ste o tých ľudských právach, chcem pripomenúť, že aj obete majú svoje práva, touto trestnou novelou dôjde k najväčšej amnestii v histórii Slovenska, čo aj znamená, že tisíce, tisíce, možnože desaťtisíce obetí sa nedomôže svojho práva na férový proces. No a vidím teraz, že pán poslanec Michelko vyfasoval pobyt v trestnej lavici práve, keď ja mám faktickú poznámku, tak, pán Michelko, ale aj vidím pána Tarabu, pána ministra Tarabu, máte predstavu, že lúpež s následkom smrti? Niekto sa niekde vláme, majiteľ toho priestoru sa tam nachádza, nešťastnou okolnosťou pobijú sa a zabije ho. Lúpež s následkom smrti. Dnes 10 až 15 rokov, po novom, pán Michelko, po tom, čo vy idete schváliť, to bude 5 rokov domáceho väzenia. Lúpež s následkom smrti. Vydieranie s následkom smrti je dnes 10 až 20 rokov, keď schválite to, čo máte v pláne schváliť, tak to bude 5 rokov domáceho väzenia a navyše sudca nebude musieť vysvetliť, ako musí dnes, že prečo dal domáce väzenie, bude to otočené, sudca bude musieť vysvetliť, prečo domáce väzenie nedal. Pán poslanec Michelko, toto idete schváliť vy. Vašich 24-tisíc voličov, som veľmi zvedavý, ako toto pochopí, že zlodej, ktorý sa niekde vláme, zabije tam nechtiac, ale zabije, povedzme, majiteľa obchodíku, dostane 5 rokov domáce väzenie a keď si sudca dovolí mu to domáce väzenie nedať, tak ešte sudca bude musieť vysvetľovať, že prečo tak urobil. Toto máte v návr... (Prerušenie vystúpenia časomerom. Potlesk.)
Paška, Pavol, predseda NR SR (2013-10-22):
(Hlasovanie.) 139 prítomných, 79 bolo za, 20 proti, 40 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú.
P. Paška, predseda NR SR: (2009-10-21):
Spravodajcom je pán poslanec Róbert Madej. Poprosím ho o spravodajskú informáciu.
Paška, Pavol, predseda NR SR (2013-09-18):
Dnes na poslaneckom grémiu, ja ho tu mám pred sebou, je to z minulého dňa. Na poslaneckom grémiu dnes sa aj na návrh predstaviteľov opozičných klubov dohodlo, že budeme dnes pokračovať v rozprave a potom zajtra o 13.45, a teda dnes, ospravedlňujem sa, budeme hlasovať.
Ďuriš Nicholsonová, Lucia, podpredsedníčka NR SR (2018-10-16):
S reakciou, pán poslanec Galek.
Ľ. Mušková, poslankyňa: (2001-11-06):
Je mi úplne jasné, že pani poslankyňa vystupovala, lebo viem, že teda má snahu pomôcť tomuto návrhu zákona, ale zle sa už teraz skutočne ťažko napráva. A nejdem sa vyjadrovať k tomu, čo už hovorili moji predrečníci, len by som sa chcela zamerať na jednu jedinú vec. Samozrejme, zrejme vystúpila so súhlasom pána ministra a ponechala tam teda v texte slová o financovaní škôl podľa možností zdrojov štátneho rozpočtu. Ja chcem povedať, pán minister, ak sa teda sprivatizuje napr. Transpetrol, z ktorého prichádza do rozpočtu ročne, teda z tých ropovodných a plynovodných rúr, vyše 20 mld. Sk, a keď sa sprivatizuje plynovod, ten rozpočet ani skutočne nemusí žiadne financie mať. Potom teda, keďže to je podľa rozpočtu, môže sa stať, že tie školy vôbec nebudú financované. A môžu skutočne sa spoliehať len na tých nejakých sponzorov, ktorých tu skutočne nemáme. A potom sa môže stať ďalej, môžem hovoriť, že tí rodičia, ktorí budú mať peniaze, môžu si dať svoje deti študovať trebárs do Viedne, ako to bolo kedysi, a tí, ktorí ich nebudú mať, budú zrejme chodiť za prácou ako gastarbeitri do štátov Európskej únie. Myslím si, že týmto sa to sleduje.
Hort, Milan, podpredseda NR SR (2011-03-24):
Ďakujem. Chcete reagovať, pán minister?
Gyimesi, György, poslanec NR SR (2022-10-05):
Ja by som asi zareagoval najprv na pána kolegu Mičovského o nepotrebnosti tohto zákona, resp. o nevhodnosti a časovej, časových súvislostiach. Ja by som chcel upozorniť napríklad na to, že nedávno sa, a prosím o ospravedlnenie, ak poviem nesprávne mesto, ale myslím, že v Charkove, vo vojnou zmietanej Ukrajine uskutočnil gay pride. Takže ak na Ukrajine môžu v čase vojny poriadať gay pride a takto demonštrovať za svoje práva, tak si nemyslím, že takýto zákon nemôžme predložiť aj my, kde, chvalabohu, Slovensko vo vojne ešte nie je. A ináč ďakujem kolegom za fakt vecnú diskusiu, ale ona sa trošku posunula inde, než smeruje tento zákon. My sa v skutočnosti nebavíme o tom, že my tu teraz ideme pranierovať príslušníkov LGBTI komunity, lebo oni, oni existujú, oni sú, sú tu medzi nami, a to je neodškriepiteľný fakt. My len hovoríme o tom, že ak vy nás nazývate netolerantnými ľuďmi preto, lebo povieme, že na štátnych budovách to tam nemá viať, tak chceme od vás, aby ste tolerovali náš názor, že to tak, že sa tak cítime, že chceme sa viazať na nejaké naše národné korene a nechceme, aby tá ideológia, ktorá sem skutočne prúdi zo západu, bola propagovaná na tých budovách. Pani kolegyňa Halgašová, Jarka, prosím ťa, čo má spoločné zmena môjho mena s prerokovanou problematikou. Ja som sa nemohol od narodenia stať Györgyom preto, lebo v 1980 roku komunistická moc neumožňovala, aby rodičia deťom dali maďarské mená, lebo jednoducho to nebolo možné. Keď to možné bolo, bol rok ´98... (Prerušenie vystúpenia časomerom.)
M. Hort, podpredseda NR SR: (2009-04-15):
Pani spravodajkyňa, môžete kedykoľvek v zmysle rokovacieho poriadku. Chcem vám dať ešte jednu informáciu. Čiže uzatvoril som možnosť prihlásiť sa ústne. Máme štyroch prihlásených. Zajtra ráno o 9.00 hodine v súlade so schváleným programom schôdze bude mať prednosť bod č. 7, to znamená vládny návrh zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov, ktorý máme pod tlačou 1015. Myslím, že je to krátky zákon. Tam asi nebude žiadny rozpor, takže tento prerokujeme, jeho predkladateľom je pán minister Jaroslav Baška, a potom sa vrátime k prerušenej rozprave k tomuto návrhu zákona. Ďakujem pekne všetkým za pozornosť až do tejto večernej hodiny. Prajem pekný zvyšok večera a dovidenia zajtra. (Prerušenie rokovania o 19.11 hodine.)
Hort, Milan, podpredseda NR SR (2011-02-08):
Pán poslanec Miroslav Beblavý s faktickou poznámkou, nech sa páči.
P. Paška, predseda NR SR: (2007-10-19):
(Hlasovanie.) 135 prítomných, 58 za, 65 proti, 11 sa zdržalo, 1 nehlasoval. Konštatujem, že sme nepostúpili návrh zákona do druhého čítania a nebudeme pokračovať v rokovaní o ňom. Teraz pani poslankyňa Cibulková bude uvádzať hlasovanie v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. Je to tlač 449. Nech sa páči, pani poslankyňa.
Poliačik, Martin, poslanec NR SR (2019-10-24):
Ďakujem veľmi pekne. Pán podpredseda, pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k danému uvedenému návrhu zákona. Predkladám informáciu k tomuto návrhu. Tento spĺňa náležitosti podľa rokovacieho poriadku a legislatívnych pravidiel. Súčasťou je aj stanovisko ministerstva financií. A zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre vzdelávanie, vedu, mládež a šport. Ten bude, samozrejme, aj gestorským. A klasicky budeme mať 30- a 32-dňové lehoty na prerokovanie vo výboroch v prvom čítaní. Pán podpredseda, môžte otvoriť všeobecnú rozpravu.
Jurinová, Erika, podpredsedníčka NR SR (2014-11-09):
Pani poslankyňa Vášáryová.
Klus, Martin, poslanec NR SR (2019-06-27):
Ďakujem pekne. Ja sa, samozrejme, vo svojom vystúpení ešte vyjadrím k niektorým ďalším veciam, ktoré tu aj odzneli, aj neodzneli. Ale predsa len mi nedá neopýtať sa. Keď si, Ondrej, spomínal tú slobodnú súťaž politických strán, aký je tvoj právny názor na možnosť robenia zbierok, tzv. fundraisingu, ktorý je dnes úplne bežný, či už pre politické strany, alebo pre jednotlivých kandidátov na kandidačných zoznamoch týchto politických strán, či tento zákon bude obmedzením v tejto veci, alebo či sa dočkáme toho, že by aspoň táto možnosť napriek tomuto novému návrhu bola zachovaná.
Jurinová, Erika, podpredsedníčka NR SR (2015-07-03):
Nech sa páči, do rozpravy pán poslanec Ľubomír Galko.
Susko, Boris, poslanec NR SR (2015-04-21):
Ďakujem pekne, pán predsedajúci, za slovo. Pán poslanec Abrhan, no krásne ste ukázali, ako sa dá zavádzať pri manipulovaní s číslami. Vypočítavali ste tu jednotlivých poslancov strany SMER, kto ako kedy hlasoval, pričom pri jednotlivých hlasovaniach ste zdôraznili, že ale aj ostatní hlasovali, ale sa zdržali hlasovania, respektíve nehlasovali. Ale potom ste hovorili o inom hlasovaní, kde ste už ale nezdôraznili, že tí poslanci tu neboli, že sa nezúčastnili hlasovania. Čiže miešali ste hrušky s jablkami, to znamená hlasovanie proti návrhu alebo zdržanie sa hlasovania a hlasovanie poslancov, ktorí neboli vôbec prítomní. Takže takto sa dá veľmi jednoducho manipulovať s číslami a zavádzať, kto ako kedy hlasoval. Ďakujem.
Galko, Ľubomír, poslanec NR SR (2024-02-27):
Ďakujem pekne. V podstate tu sedíme nepretržite už štvrtý mesiac a riešime tu stále dokola dokolečka stále tú istú legislatívu. A to nielen preto, že máme vládu, resp. koalíciu podvodníkov a klamárov, ale máme aj vlády, resp. koalíciu absolútnych diletantov. Povedz mi, Gábor, čo sú toto za amatéri a fušeri? Ja som teda s trojročnou prestávkou v Národnej rade Slovenskej republiky už štvrté volebné obdobie, ale ja si takýchto fušerov a takýto amaterizmus nepamätám. To ani politický nebohý Jano Ľupták, čo tu privieral poslancom opozície hlavy do dverí, by tu toto nestváral, to, čo tu už oni mesiace stvárajú, ani ten by toto nerobil. Gábor, ty si vyzliekol pána Suska normálne donaha, no človek keď ho vidí, ako tam ten nešťastník sedí ako také zmoknuté kura, až by mu ho mohlo byť pomaly ľúto, ale na to nie je dôvod. Minister Susko je totiž exemplárnym prípadom toho, ako sa jeden politik môže pripraviť o všetku sebaúctu, ktorou disponoval a o určitú autoritu alebo relatívne normálnu odbornú pozíciu politika, ktorú si roky budoval. Chodí sem týždne a mesiace ako, s prepáčením, nesvojprávny pajác a každý raz tu musí tvrdiť niečo iné. A to s tou prezidentskou kampaňou to úplne zabil. Tu sa menia zákony, ktoré boli len teraz schválené, ešte ani nevyšli v Zbierke zákonov, len preto, že sa zistí, že to prezidentskému kandidátovi Petrovi Pellegrinimu môže uškodiť. Je to hrozné, kam táto koalícia diletantov priviedla zákonodarný zbor. Verím tomu, že Ústavný súd to celé zastaví.
Grendel, Gábor, podpredseda NR SR (2023-05-09):
S faktickou poznámkou ešte pán poslanec Ján Blcháč.
Danko, Andrej, podpredseda NR SR (2024-02-09):
Poslankyňa Kalmárová.
Šimečka, Michal, podpredseda NR SR (2024-04-23):
Ďakujem veľmi pekne. Tri faktické poznámky, prvý pán poslanec Šipoš. Štyri. Ako prvý, pán poslanec Šipoš, nech sa páči.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 142 prítomných, 53 za, 87 sa zdržalo, 2 nehlasovali. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Videl som procedurálny návrh pani poslankyne Remišovej. Máte procedurálny návrh?
Blaha, Ľuboš, podpredseda NR SR (2023-12-18):
Pán poslanec Ondrej Prostredník.
Novotný, Viliam, poslanec NR SR (2015-09-23):
Upútala ma tá časť vystúpenia pani poslankyne Vášáryovej, keď hovorila o príbehu obrazu z múzea v Trenčíne. Spomenul som si na príbeh, ktorý takisto prebehol našimi médiami a možno ste ho aj zachytili. Pani riaditeľka, už bývalá riaditeľka múzea, resp. Galérie Andyho Warhola v Medzilaborciach zapožičala dva veľmi slávne obrazy, jednu kópiu a jeden originál, poviem to tak ľudovo, ako ich voláme, tieto obrazy, teda Marilyn Monroe a tú slávnu polievku, a ten, kto si ich požičal, ich nechcel vrátiť. Zmluva bola napísaná tak nešťastne, že sa to nejak ani podľa tej zmluvy, nejak nedalo veľmi vrátiť. Pán župan Chudík zareagoval, že odvolal pani riaditeľku. To je síce krásne, ale naozaj reálne chvíľu hrozilo, že narábanie s takýmito cennými kultúrnymi dielami, hodnotami, ktoré na Slovensku máme, môže viesť k tomu, že budú natrvalo stratené. Veľmi ma potešila správa, ktorú som počul v médiách niekoľko dní nazad, že teda polícia oba tieto obrazy už vraj má, čo je veľmi dobrá správa, ale myslím si, že záujmom zákonodarcov by bolo písať legislatívu tak, aby sa takéto prípady neopakovali, aby sme sa nemuseli spoliehať na to, či sa našej polícii podarí dostať cenný obraz, ktorý visí niekde v galérii, a niekto sa na základe deravej zmluvy rozhodne takýto obraz akože požičať a potom je nenávratne preč. Ďakujem pekne.
Šefčík, Marek, poslanec NR SR (2020-04-02):
Ďakujem. Už to pán poslanec Osuský načal. Ja by som len chcel poďakovať všetkým poslancom koalície, že počas vystúpenia bývalého premiéra boli slušní, nepovedali ani jeden jediný vulgarizmus a nechali ho hovoriť. Ďakujem. (Potlesk.)
D. Lipšic, poslanec: (2009-04-16):
Konštatujem, že uvedený návrh spĺňa z formálnoprávnej stránky náležitosti uvedené v príslušných ustanoveniach zákona o rokovacom poriadku, ako aj náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh ústavného zákona v druhom čítaní. V súlade s rozhodnutím predsedu Národnej rady zo 4. marca 2009 rovnako navrhujem, aby návrh ústavného zákona prerokovali všetky výbory Národnej rady, okrem zahraničného výboru, výboru pre európske záležitosti, mandátového a imunitného  výboru,  výboru pre nezlučiteľnosť funkcií, osobitného kontrolného výboru na kontrolu činnosti SIS, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti NBÚ a výboru Národnej rady na preskúmavanie rozhodnutí NBÚ. Za gestorský výbor navrhujem Ústavnoprávny výbor Národnej rady a odporúčam, aby výbory predmetný návrh ústavného zákona prerokovali v druhom čítaní do 10. júna 2009 a v gestorskom výbore do 12. júna 2009. Toľko je moja spravodajská informácia. Otvorte, pán predseda, prosím rozpravu.
Bublavý, Dušan, poslanec NR SR (2018-10-23):
Ďakujem za slovo, pán podpredseda, dovoľte mi prečítať návrh na opakovanie druhého čítania skupiny poslancov Národnej rady Slovenskej republiky. Podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám návrh na opakovanie druhého čítania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení, platových pomerov starostov obcí a primátorov miest v znení neskorších predpisov (tlač 1019). (Zaznievanie gongu.) Navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený návrh zákona sa opakovane prerokuje len na schôdzi Národnej rady Slovenskej republiky podľa § 85 ods. 4 písm. c). Skončil som.
Bugár, Béla, podpredseda NR SR (2017-05-18):
Pán poslanec, ale reklamu by ste nemali robiť pre seba.
Figeľ, Ján, podpredseda NR SR (2013-10-29):
Na vystúpenie pána ministra chce reagovať pán Pavol Zajac. Nech sa páči.
Stredák, Anton, poslanec NR SR (2022-04-28):
Ďakujem pekne za slovo. Kolega Blaha, vo svojom vystúpení si viackrát spochybnil uznesenie o obvinení Roberta Fica a tvojim tvrdeniam, s tvojimi tvrdeniami sa zhodujú aj viacerí odborníci z trestného práva. Tí tvrdia, že pokiaľ ide o trestný čin založenia, zosnovania a podporovania zločineckej skupiny, ten v danom kontexte považujú za nezmyselne vykonštruovaný, pričom ak by pripustili politickú motiváciu daného obvinenia, povedzme si, že práve názov tohto trestného činu vyzerá v titulkoch, v článkoch nach... najšokujúcejšie, takže celé toto uznesenie je účelovo vykonštruované. Kolegovia, toto je realita. Vládnym politikom sa podriaďujú tie najdôležitejšie inštitúcie v štáte. Zamyslite sa, kto teda rozhodne najbližšie o osudoch trestnoprávnych veciach, politici alebo kvalifikovaní sudcovia. Ďakujem.
Grendel, Gábor, podpredseda NR SR (2021-05-11):
Pani poslankyňa Pleštinská.
Klus, Martin, podpredseda NR SR (2019-10-17):
Ďakujem veľmi pekne pani poslankyni Grausovej, že nás oboznámila s výsledkami. Konštatujem teda, že Národná rada v tajnom hlasovaní zvolila pána Viliama Pohančeníka za člena Súdnej rady . Obom dnes zvoleným touto cestou blahoželám. Vážené dámy poslankyne, vážení páni poslanci, teraz pristúpime opäť k druhému čítaniu o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 1655, správa výboru má tlač 1655a. V tejto súvislosti prosím, aby sa navrhovateľ pán poslanec Matovič a takisto poverený spravodajca z ústavnoprávneho výboru poslanec Ondrej Dostál ujali svojich miest, a v rozprave by mali pokračovať prihlásení, konkrétne pán poslanec Pčolinský. Pýtam sa, či je v sále. Nie je v sále, stráca poradie. Pán poslanec Sopko, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1655.)
Jurinová, Erika, podpredsedníčka NR SR (2013-03-26):
Poprosím ďalšieho prihláseného rečníka do rozpravy pána poslanca Mičovského. Nech sa páči.